Λαβράκι στον φούρνο με ντοματίνια και βασιλικό
Φουρνιστά και πεντανόστιμα λαβράκια, μαζί με ζουμερά ντοματίνια και μυρωδάτο βασιλικό. Εξαιρετική και απλή συνταγή που αξίζει να δοκιμάσετε.
4 λαβράκια, 500 γρ. ντοματίνια βελανίδια, 1 μάτσο φρέσκα κρεμμυδάκια, 80 ml ελαιόλαδο, 1 φλ. φρέσκα φύλλα βασιλικού, αλάτι και φρεσκοτριμμένο πιπέρι
Για να φτιάξουμε λαβράκι στον φούρνο με ντοματίνια και βασιλικό, αρχικά προθερμαίνουμε τον φούρνο στους 180°C.Στη συνέχεια, αλατοπιπερώνουμε τα λαβράκια και τα χαράζουμε σε 2 – 3 σημεία σε κάθε πλευρά.Βάζουμε στην κοιλιά από κάθε λαβράκι λίγα φύλλα βασιλικού.Κόβουμε τα ντοματίνια στη μέση κατά μήκος και βάζουμε τα μισά σε ταψί / pyrex. Κόβουμε τα φρέσκα κρεμμυδάκια σε μεγάλα κομμάτια και τα βάζουμε στο ταψί. Ακουμπάμε τα λαβράκια από πάνω και ρίχνουμε τα υπόλοιπα ντοματίνια.Αλατοπιπερώνουμε και περιχύνουμε με το ελαιόλαδο. Ψήνουμε για 25 – 30 λεπτά περίπου, ραντίζοντας που και που τα λαβράκια με τα υγρά του ταψιού.Πασπαλίζουμε με τον υπόλοιπο βασιλικό και σερβίρουμε, το λαβράκι στον φούρνο με ντοματίνια και βασιλικό.
Κρεμμύδι,Λαβράκι,Ντομάτα